Bad News (βίντεοπαιχνίδι)

Τo Bad News είναι ένα δωρεάν παιχνίδι για browser στο οποίο οι παίκτες παίρνουν την οπτική ενός μεγιστάνα ψευδών ειδήσεων. Δημοσιεύτηκε στις 19 Φεβρουαρίου 2018. Το παιχνίδι χαρακτηρίζεται ως ένα σοβαρό ειδησεογραφικό παιχνίδι που έχει ως στόχο τη βελτίωση της παιδείας στα ΜΜΕ και της κοινωνικής επιρροής. Το παιχνίδι αναπτύχθηκε από την ολλανδική πλατφόρμα ενημέρωσης "DROG"  σε συνεργασία με επιστήμονες του Πανεπιστημίου του Κέιμπριτζ. Το παιχνίδι περιγράφεται από τα μέσα ενημέρωσης ως "εμβόλιο για ψευδείς ειδήσεις".

 Παιχνίδι 
Σκοπός του παιχνιδιού είναι να εμβολιαστεί το κοινό από την παραπληροφόρηση, επιτρέποντας στους παίκτες να αναλάβουν το ρόλο ενός παραγωγού ψευδών ειδήσεων. Στο παιχνίδι, οι παίκτες κερδίζουν "εμβλήματα", τα οποία αντιστοιχούν σε κοινές τεχνικές που χρησιμοποιούνται στην παραγωγή ψευδών ειδήσεων, όπως η πόλωση, οι θεωρίες συνωμοσίας, η δυσφήμιση, το τρολάρισμα και η επίκληση συναισθημάτων. Ο στόχος είναι να οικοδομήσεις τη δική σου αυτοκρατορία ψεύτικων ειδήσεων και να αποκτήσεις όσο το δυνατόν περισσότερους ακόλουθους, διατηρώντας την αξιοπιστία σου. Το παιχνίδι βασίζεται σε μια ψυχολογική έννοια γνωστή ως θεωρία εμβολιασμού (inoculation), όπου η έκθεση σε αδύναμες δόσεις κοινών τακτικών ψευδών ειδήσεων πιστεύεται ότι βοηθά να προσφέρει αντίσταση ή ψυχολογική ανοσία σε ψευδείς ειδήσεις 

 Υποδοχή 
Το παιχνίδι έλαβε το βραβείο Brouwers Trust του 2020 από την Royal Holland Society of Sciences και το Frank Prize in Public Interest Communications από το Κολέγιο Δημοσιογραφίας του Πανεπιστημίου της Φλόριντα.

Το παιχνίδι ήταν σε έκθεση στο Μουσείο σχεδιασμού του Λονδίνου για το Beazley's Designs of the Year  και το μουσείο της ανακάλυψης του Πανεπιστημίου της Νότιας Αυστραλίας  και έχει αποτελέσει αντικείμενο επιστημονικής έρευνας που αξιολογεί την επίδρασή του στην διάκριση και αναγνώριση των ψεύτικων ειδήσεων.

 Τοπικοποίηση 
Το 2020, κυκλοφόρησαν τοπικοποιημένες εκδόσεις του παιχνιδιού για τις αγορές της Ανατολικής Ευρώπης όπου η ρωσική υποστήριξη της παραπληροφόρησης είναι ιδιαίτερα ανησυχητική. Το Debunk.org δημοσίευσε πολλαπλές γλωσσικές εκδόσεις του παιχνιδιού στα Ρωσικά, Λιθουανικά, Λετονικά, Εσθονικά και Πολωνικά. 

Το παιχνίδι έχει μεταγλωττιστεί και στα Ελληνικά κατόπιν πρωτοβουλίας των Ελληνικών Hoaxes.

 Παραπομπές 

 Εξωτερικοί σύνδεσμοι 
 Επίσημη σελίδα στα Ελληνικά
 YouTube CNN Συνέντευξη με τον σχεδιαστή του παιχνιδιού

Κατηγορία:Βιντεοπαιχνίδια ανεπτυγμένα στο Ηνωμένο Βασίλειο
Κατηγορία:Βιντεοπαιχνίδια φυλλομετρητών
Κατηγορία:Βιντεοπαιχνίδια του 2018
Κατηγορία:Ψευδείς ειδήσεις